Grondbesetters dreig AfriForum en media met petrolbomme | Maroela Media
'n Groep onwettige plakkers het die verteenwoordigers van die burgerregte-organisasie AfriForum en 'n mediaspan vroeg Maandagoggend met onder meer petrolbomme gedreig toe hulle 'n mediaonderhoud op 'n grondeienaar se plaas net buite Pretoria, wat tans onwettig beset word, wou doen.
Hierdie stuk grond tussen Soshanguve en Onderstepoort, wat aan dr. Motodi Maserumule behoort, is verlede week Maandag deur ongeveer 150 mense oorgeneem waarna hulle onwettige sinkhuise begin oprig het. Volgens Cameron het die besetters verlede week baie vinnig 'n sinkhuisie met die woord "Office" op opgerig en is daar begin om erwe teen R500 stuk aan lede van die publiek te verkoop.
Volgens Cameron het Maserumule aanvanklik gesukkel om 'n saak by die polisie te open, maar kon hy saam met AfriForum verlede Woensdag 'n saak van betreding by die polisie aanhangig maak.
"Teen verlede week Vrydag was hier seker so 30 strukture opgerig, maar oor die naweek moes hulle baie besig gewees het, want hier is nou al seker 'n honderd sinkstrukture opgerig en hier is baie meer mense," het Cameron aan Maroela Media gesê.
Afriforum het Vrydag in die hooggeregshof in Pretoria 'n dringende hofbevel bekom om die onwettige plakkers te verwyder. "Toe ons vanoggend daar kom om 'n media-onderhoud te doen, was dit aanvanklik rustig, maar toe word dit baie vinnig lelik. 'n Groep mense het op ons voertuie afgestorm; van hulle het met pangas en selfs vuurwapens gestaan en gedreig. Daar is toe aan ons gesê dat indien enige iemand hulle gaan probeer keer, hulle met petrolbomme gegooi gaan word. Toe hulle klippe begin optel om ons voertuie daarmee te gooi, het ons gery."
Die betrokke polisiewoordvoerder het aan Maroela Media gesê hy is nie bewus van hierdie grondgryp nie. Maroela Media wag op kommentaar.
Ramaphosa: 'China nie nuwe koloniale mag nie'
Al die verskillende gebeure en berigte laat my wonder, is dit net EFF betrokkenheid wat ons sien of is hier 2 paralelle 'regerings' ? Die ou zupta bemadering en daarteenoor CR en sy ondersteuners se benadering ? Terwyl eersgenoemdes so by die name genoem word met die ondersoeke, is dit deel van hul agterbakse destabilisering van alles?
Waarom word die een wat in die "Office" die grond verkoop nie gearresteer nie. Hy is mos besig met onwettige transaksies!!!! Die SAP is pateties!!!! Voor ek gestenig word, ek weet daar is goeies. Ek praat van die wat nie hulle werk kan of wil doen nie.
Dis mos nou wanneer die eienaar moet gaan "voorbrande op sy stuk grond gaan doen, dis mos wettiglik sy grond,n bietjie petrol om die vuur aan te help sal nie skade doen nie.
Hulle het geld vir Petrol …..
Die feit dat die polisie "bewusteloos" is, is 'n duidelike boodskap dat die regering hierdié diewe ondersteun en hul aksies goedkeur.